Η νοτιότερη πόλη του κόσμου

[μικρογραφία|300px|Η τοποθεσία των [Ρίο Γαλιέγος, Πούντα Αρένας, Ουσουάια και Πουέρτο Ουίλιαμς στο νότιο άκρο της Νότιας Αμερικής.]]

**«Η νοτιότερη πόλη στον κόσμο**» είναι μια φράση που χρησιμοποιείται συνήθως ως διαφημιστικό μήνυμα (), για να προσελκύσει τουρισμό σε μια πόλη και για όσους κατευθύνονται προς την Ανταρκτική. 

Επί του παρόντος, τρεις πόλεις θεωρούνται ως οι νοτιότερες του κόσμου: το Πουέρτο Ουίλιαμς στη Χιλή, η Πούντα Αρένας, επίσης στη Χιλή, και η Ουσουάια στην Αργεντινή. Υπάρχουν και άλλοι ανθρώπινοι οικισμοί που βρίσκονται νοτιότερα, αλλά κανένας δεν είναι αρκετά μεγάλος ώστε να αποτελεί πόλη σύμφωνα με τα κριτήρια ταξινόμησης του ΟΗΕ.**** 

Οι τρεις πόλεις που θεωρούνται ως οι νοτιότερες του κόσμου, ταξινομημένες βάσει γεωγραφικού πλάτους με κατεύθυνση από τον Νότιο προς τον Βόρειο Πόλο, είναι: 

* Το Πουέρτο Ουίλιαμς (), στο νησί Ναυαρίνο της Χιλής. Είναι η πρωτεύουσα της Επαρχίας της Χιλιανής Ανταρκτικής και αρχικά χρησίμευε ως ναυτική βάση. Το λιμάνι προσελκύει επισκέπτες που πηγαίνουν στο Ακρωτήριο Χορν ή στην Ανταρκτική και παράλληλα λειτουργεί ως λιμάνι εισόδου για επιστημονική έρευνα και δραστηριότητα που συνδέεται με την Ανταρκτική.

* Η Ουσουάια (), πρωτεύουσα της Επαρχίας της Γης του Πυρός, της Ανταρκτικής και των Νήσων του Νότιου Ατλαντικού, στην Αργεντινή. Βρίσκεται στο νότιο άκρο της Παταγονίας και το κείμενο-σύνθημα «(ΟΥΣΟΥΑΪΑ) τέλος του κόσμου» («fin del mundo») αναγράφεται και σε πινακίδες που είναι τοποθετημένες στην πόλη. Είναι η τρίτη πόλη που διεκδικεί τον τίτλο της «νοτιότερης πόλης στον κόσμο» και το πλησιέστερο λιμάνι προς τις ακτές της Ανταρκτικής.

* Η Πούντα Αρένας (), πρωτεύουσα πόλη της Περιοχής Μαγγαλάνες και Χιλιανής Ανταρκτικής, της νοτιότερης περιοχής της Χιλής. Είναι η δεύτερη χιλιανή πόλη που θεωρείται ως «η νοτιότερη πόλη στον κόσμο».

## Οι νοτιότεροι οικισμοί στον κόσμο

Ο όρος «νοτιότερος οικισμός στον κόσμο» αναφέρεται σε κάθε κατοικημένο χερσαίο μέρος στην επιφάνεια της Γης, με ανθρώπινο πληθυσμό, που βρίσκεται πλησιέστερα στον Νότιο Πόλο.

Σε αντίθεση με την Αρκτική, κανένα έδαφος νοτίως του Ανταρκτικού Κύκλου δεν είναι μέρος οποιασδήποτε χώρας και οι μόνοι ανθρώπινοι οικισμοί είναι οι επανδρωμένοι ερευνητικοί σταθμοί. Βόρεια αυτού του κύκλου, υπάρχουν μερικά υπο-ανταρκτικά νησιά (σχεδόν όλα ακατοίκητα) και τα νότια άκρα της Αφρικής, της Αμερικής και της Νέας Ζηλανδίας.

Στον κατάλογο που ακολουθεί παρατίθενται οι νοτιότεροι κατοικημένοι οικισμοί πάνω στη Γη, που βρίσκονται μεταξύ του 55ου (55°&nbsp;S) και 33ου νότιου παράλληλου (33°&nbsp;S), με συνολικό μόνιμο πληθυσμό μέχρι 700.000 κατοίκους. 

Ο κατάλογος αυτός είναι σε μεγάλο βαθμό ελλιπής, καθώς απουσιάζουν πολλοί κατοικημένοι τόποι. Ο «τόπος» λαμβάνεται με την ευρεία έννοια και περιλαμβάνει ενδεικτικά οικισμούς, χωριά, κωμοπόλεις, πόλεις, (επανδρωμένες) ερευνητικές βάσεις, μετεωρολογικούς σταθμούς, εγκαταστάσεις του στρατού.

Με εξαίρεση τους επίγειους επανδρωμένους ερευνητικούς σταθμούς της Ανταρκτικής, το πιο νότιο μέρος στη Γη όπου ζουν μόνιμα άνθρωποι θεωρείται ότι είναι το χωριουδάκι Πουέρτο Τόρο (Puerto Toro) στη Νήσο Ναυαρίνο, στο νότιο άκρο της Χιλής.





## Φωτοθήκη


Αρχείο:Sobrevolando Ushuaia en Helicoptero - Helicopter flying over Ushuaia . - panoramio.jpg|Ουσουάια, μερική θέα της πόλης.
Αρχείο:Ushuaia, Argentina (5543544408).jpg|Ουσουάια, λιμάνι.
Αρχείο:Puerto Williams Street 1.jpg|Πουέρτο Γουίλιαμς, μερική άποψη.
Αρχείο:Puerto-Williams.jpg|Πουέρτο Γουίλιαμς, λιμάνι.
Αρχείο:Rio Grande Argentina.jpg|Ρίο Γκράντε, λιμάνι.
Αρχείο:Puertotoro.JPG|Το χωριουδάκι Πουέρτο Τόρο στη Νήσο Ναυαρίνο, στο νότιο άκρο της Χιλής.
Αρχείο:Hendrik van den Berg - View over L'Agulha.jpg|Ο οικισμός Λ'Αγκούλιας, κοντά στο ομώνυμο ακρωτήριο, από ψηλά. Είναι το νοτιότερο παραθαλάσσιο χωριό στη Νότια Αφρική.


## Παραπομπές



## Δείτε επίσης

* Μεγαλύτερες πόλεις του κόσμου

* Κατάλογος των μεγαλύτερων πόλεων στην ιστορία

* Σημεία και μετρήσεις της Γης

* Κατάλογος εθνικών πρωτευουσών

Κατηγορία:Ακραία σημεία της Γης
Κατηγορία:Γεωγραφία της Αργεντινής
Κατηγορία:Γεωγραφία της Χιλής
Κατηγορία:Αστική γεωγραφία